PATVIRTINTA

Anykščių r. Svėdasų Juozo Tumo- Vaižganto gimnazijos direktoriaus

2021 m. rugsėjo 3 d. įsakymu Nr. V-148

ANYKŠČIŲ R. SVĖDASŲ JUOZO TUMO-VAIŽGANTO GIMNAZIJA OLWEUS PROGRAMOS KOKYBĖS UŽTIKRINIMO PLANAS 2021-2022 M. M.

# Gimnazijos aprašymas

Nuo 1777 m. veikė parapijos mokykla, kurioje mokėsi 6 mokiniai, 1811 m. jau buvo 40 mokinių. Remiantis senyvo amžiaus žmonių pasakojimais, iki 1915

m. Svėdasuose veikė triklasė mokykla. Šioje mokykloje buvo mokoma tik vėlyvo rudens ir žiemos metu, kai gyvulių ganymas pasibaigdavęs (paprastai nuo lapkričio

1-osios).

Pokarinėje mokykloje (po Pirmojo pasaulinio karo) buvo mokoma tik lietuviškai. 1915-1918 m. mokė ir vokiečių kalbos. 1925 m. buvo priimtas pradinių mokyklų įstatymas, pagal kurį nustatyta 4 skyrių pradinė mokykla, o 1936 m. reforma nustatė 6 metų kursą. Mokykla naudojosi privačių asmenų patalpomis. 1937

m. buvo pastatytas tipinis šešių skyrių mokyklai dviaukštis pastatas, kuriame vėliau įkurta vidurinė mokykla.

Vokiečių okupacijos metais Svėdasuose veikė 6 skyrių mokykla. 1942 m. rugsėjo 1 d. buvo pridėtas 7-as skyrius. 1943-1944 m. buvo įsteigtos 1-2 progimnazijos klasės, o 1944-1945 m. – pilna progimnazija.

1948-1949 m. m. Svėdasuose buvo jau pilna gimnazija, taigi, 1949 m. išleido pirmąją gimnazistų laidą. Ją baigė 27 mokiniai.

1950 m. gimnazija pervadinta vidurine mokykla. Kadangi padaugėjo mokinių, nebegalėjo tilpti viename pastate, septynios klasės 1958-1959 m. m. buvo įrengtos mediniame pastate, šalia malūno. Tik 1966 m., atidavus eksploatacijai mokyklos priestatą su 14 klasių, patalpomis buvo apsirūpinta patenkinamai, dar nebuvo nei aktų, nei sporto salių. 1980-1981 m. m. baigtas statyti naujas priestatas su valgykla ir sporto sale.

1989 m. rugsėjo 20 d., minint Vaižganto 120-ąsias gimimo metines, Svėdasų vidurinei mokyklai buvo suteiktas šio žymiausio kraštiečio vardas. Taigi, nuo

1989 m. rugsėjo 20 d. mokykla vadinama Juozo Tumo–Vaižganto mokykla.

Kitas labai džiugus mokyklos istorijos įvykis – renovacija. Lėšas renovacijai skyrė Pasaulio bankas, dešimt procentų – savivaldybė. 2002 m. rugsėjį mokiniai ir mokytojai mokslo metus pradėjo jau atnaujintoje, gražioje mokykloje.

Dar vienas mokyklos pasiekimas – gimnazijos atgimimas. Respublikos Švietimo ir mokslo ministro 2006 m. vasario 20 d. įsakymu Nr. ISAK -280 akredituota Svėdasų vidurinės mokyklos vidurinio ugdymo programa. Tuo remdamasi Anykščių r. Savivaldybės taryba 2006 m. kovo 30 d. Nr. TS- 93 nusprendžia suteikti Svėdasų Juozo Tumo–Vaižganto vidurinei mokyklai gimnazijos statusą.

Gimnazija įsikūrusi Anykščių rajono šiaurės rytiniame pakraštyje, nutolusi nuo rajono artimiausios ugdymo įstaigos 26 km. Gimnazija yra mažame miestelyje, kuriame deklaruoja gyvenamąją vietą apie 800 žmonių. Miestelio gyventojų skaičius turi tendenciją mažėti, kartu stebimas ir mažėjantis mokinių skaičius gimnazijoje. Gimnazija netradiciniam ugdymui puikiai išnaudoja miestelio erdves: pamokos ir popamokinė veikla vykdoma miestelio bibliotekoje, ambulatorijoje, gaisrinėje, kavinėje, katilinėje ir kt.

Gimnazijoje kompiuterizuotos 112 darbo vietos. Visuose kabinetuose yra interneto prieiga, projektoriai, yra įdiegtos 5 Smart lentos, 4 hibridinės klasės įrangos, sensorinė įranga (interaktyvios grindys).

Mokinių šeimų socialinė – ekonominė padėtis yra vidutinė. Penktadalis mokinių auga nepilnose šeimose. Apie ketvirtadalyje šeimų vienas iš tėvų yra bedarbis, gauna valstybės paramą. Penktadalis vaikų yra iš socialinės rizikos ir probleminių šeimų, kurių tėvai žemo išsilavinimo lygio, turi žemus arba labai žemus socialinius įgūdžius. Šių šeimų tėvai mažai domisi ugdymo klausimais, tai rodo tėvų prisijungimų prie TAMO statistika. Dar beveik penktadalis gimnazijos mokinių priklauso rizikos elgesio grupei. Dalį gimnazijos mokinių sudaro vaikai, gyvenantys Anykščių rajono šeimos ir vaiko centre. Šie mokiniai dažnai turi emocijų ir elgesio sutrikimų. Šiems mokiniams yra nuolat teikiama gimnazijos specialistų pagalba. Dažnai šių mokinių elgesys pamokų metu kelia problemų ne tik jiems patiems, bet ir visai klasei. Visa tai turi įtakos mokinių pasiekimams ir rezultatams. Emocijų ir elgesio sutrikimų turintys mokiniai sunkiai nusiramina, neadekvačiai reaguoja į pastabas, konfliktuoja su klasės draugais. Dėl šių problemų nuolat bendradarbiaujama su Anykščių rajono šeimos ir vaiko centro socialiniais pedagogais, psichologe, auklėtojomis, administracija.

Nuo 2017 m. rugsėjo mėn. gimnazijoje įgyvendinama Olweus patyčių prevencijos programa (OPPP). Nuo 2019 m. kovo mėn. gimnazija pradėjo įgyvendinti Olweus programos kokybės užtikrinimo sistemą. Vadovaujantis Olweus programos standartu, siekiama sumažinti patyčias ir agresijos atvejus mokykloje, pagal poreikius teikti pagalbą mokiniams, išmokyti visus mokyklos darbuotojus atpažinti, pastebėti patyčias ir tinkamai į jas reaguoti. Programos vykdyme dalyvauja visa mokyklos bendruomenė, nes kuriant saugią ir draugišką aplinką mokykloje, labai svarbus visos mokyklos bendruomenės bendravimas ir bendradarbiavimas.

**OPKUS programos tikslas:** siekiant sumažinti patyčias tarp mokinių ir užkirsti kelią naujų patyčių problemų atsiradimui, gerinti tarpusavio santykius mokykloje.

# OPKUS programos uždaviniai:

1. Koreguoti mokytojų budėjimą gimnazijoje atsižvelgiant į mokinių apklausos rezultatus.
2. Sumažinti patyčių kiekį mokykloje iki 2 %, lyginant su paskutine mokinių apklausa.
3. Nuolat tinkamai taikyti elgesio taisykles;

# OPKUS PLANAS 2021-2022 MOKSLO METAMS

|  |  |  |  |
| --- | --- | --- | --- |
| Nr**.** | **Užduotys** | **Dokumentai / atsakingi asmenys** | **Terminas** |
| 1. | 2021–2022 m. m. OPKUS plano rengimas. Patvirtintas  Kokybės planas | Šis dokumentas perrašomas ir pasirašomas  direktoriaus | 2021m. rugsėjis |
| 2. | Viso mokyklos personalo susirinkimai 2021 m. rudenį ir 2022 m. pavasarį | C4 ir C5 - direktorius ir koordinatorius C1 – direktorius | 24 val. po susirinkimo pabaigos |
| 3. | OPKUS veiklos aptarimas Olweus programos  Koordinacinio komiteto posėdyje | C1 – direktorius ir koordinatorius | Susirinkimo protokolas |
| 4. | 5 MSG susitikimai. Susitikimų temos pagal OLWEUS programą ir atsižvelgiant į aktualijas gimnazijoje | R1 – kiekvienos MSG grupės vadovai ir koordinatorius | Mokinių atostogų metu: rudens, Kalėdų,  žiemos, Velykų, vasaros (birželio mėn.) 24 val. po susirinkimo |
| 5. | Mokinių apklausa pagal Olweus mokinių klausimyną | C1 – direktorius ir koordinatorius, Olweus  programos instruktorė | 2021m. lapkritis-gruodis |

|  |  |  |  |
| --- | --- | --- | --- |
| 6. | Mokinių apklausos pristatymas gimnazijos  koordinaciniam komitetui ir gimnazijos bendruomenei | Mokinių apklausos analizės grafinis pristatymas  - Olweus programos instruktorė | 2022 m. sausis |
| 7. | Budėjimo tvarkaraščio sudarymas ir koregavimas | C1 - direktorius ir atsakingas už tvarkaraštį asmuo | 2021 m. rugsėjis  2022 m. sausis |
| 8. | Dviejų Olweus klasių valandėlių per mėnesį kiekvienoje klasėje vedimas.  Naujai atvykusių mokinių supažindinimas su Olweus patyčių prevencijos programos taisyklėmis | R2 – klasių auklėtojai  R2 arba el. dienyne iš karto po klasės valandėlės | 24 val. po klasės valandėlės pabaigos |
| 9. | Keturių taisyklių prieš patyčias reguliarus naudojimas | C2 – klasių auklėtojai | nuolat |
| 10. | Du mokinių tarybos susirinkimai patyčių klausimais | R4 – mokytojas, atsakingas už mokinių tarybos veiklą  C3 - mokytojas, atsakingas už mokinių tarybos veiklą | 24 val. po susirinkimo pabaigos 2021m. spalis  2022 m. sausis |
| 11. | Individualūs pokalbiai su mokiniais, įtariamų ir faktinių patyčių atvejų aptarimas | C2 – klasių auklėtojai  Patyčių registravimo žurnalas | Esant poreikiui |
| 12. | Tėvų/ globėjų informavimas apie mokyklos veiklą prieš patyčias Tamo dienyne ir internetinėje gimnazijos svetainėje | C1 – direktorius ir koordinatorius  (visos mokyklos tėvų susirinkimo metu) C2 – visų klasių auklėtojai (klasių tėvų susirinkimų metu) | 2021 m. spalis ,2022 m. balandis |
| 13. | Informacijos sklaida apie Olweus programos veiklą gimnazijoje rajono spaudoje ir interneto svetainėje :  [***www.svedasai.anyksciai.lm.lt/***](http://www.svedasai.anyksciai.lm.lt/) | Mokyklos direktorius, pavaduotoja ugdymui Asta Fjellbirkeland | Nuolat |
| 14. | Mokymai naujiems darbuotojams( pagal poreikį) | R3- Olweus programos instruktorė | Po mokymų |
| 15. | Visi gimnazijos nariai supažindinti su P1 procedūra | P1 – visi personalo nariai C1 – direktorius | Nuolat  2022 m. gegužė |
| 16. | Pastebėtų nukrypimų analizė ir taisymas | A1 – atsakingas už veiklą asmuo  A1 / A2 direktorius P1 | Atsiradus nukrypimui  Kai užduotis yra įvykdoma / nukrypimas  pataisomas |
| 17. | Mokyklos bendruomenės susipažinimas su OLWEUS programos procedūromis : nuobaudų kopetėlės ir jų taikymas sprendžiant patyčių atvejus. | Patyčių registravimo žurnalas - OPKUS programos koordinatorė, klasių auklėtojai, MSG vadovai | nuolat |
| 18. | Renginių, skirtų patyčių prevencijai organizavimas | 2 -3 renginiai per mokslo metus  Koordinatorius, Vaiko gerovės komisija, klasių auklėtojai | Apie įvykusius renginius skelbiama  gimnazijos internetiniame  puslapyje [***www.svedasai.anyksciai.lm.lt/***](http://www.svedasai.anyksciai.lm.lt/) |

|  |  |  |  |
| --- | --- | --- | --- |
| 19. | Bendradarbiavimas su gimnazijos Vaiko gerovės  komisija | Mokyklos dokumentai (protokolai) – komisijos vadovas ir koordinatorius | Visi patyčių atvejai analizuojami kartu su Vaiko gerovės darbo grupe, atsižvelgiant į patvirtintą darbo reglamentą; atvejai  fiksuojami šios darbo grupės protokoluose |

**Plano paruošimas ir tvirtinimas**

Planas parengtas 2021 m. rugsėjo mėn. Planas tvirtinamas gimnazijos Direktoriaus ir įsigalioja nuo patvirtinimo datos.